**Број:**

**Датум:**

На основу члана (везати за интерни акт који је основ за доношење, нпр. Статут / Одлука о управи \_\_\_\_\_\_ или сличан акт који даје овлашћње за доношење) а у вези са чланом 13. Закона о безбедности и здрављу на раду („Сл. гласник PC“, број 101/05 и 91/15), чланом 15. Правилника о начину и поступку процене ризика на радном месту и радној околини („Сл. гласник РС“, број 72/06, 84/06, 30/10 и 102/15), начелник Градске/Општинске управе, доноси

ОДЛУКУ О ИЗМЕНИ И ДОПУНИ АКТА О ПРОЦЕНИ РИЗИКА

Члан 1.

На основу Одлуке о покретању поступка измене и допуне Акта о процени ризика број \_\_\_\_\_\_\_\_\_\_\_\_ од \_\_\_\_\_.\_\_\_\_\_.2020. године, спроведен је поступак измене и допуне Акта о процени ризика број (унети број и датум акта о процени ризика) године, са свим изменама и допунама.

Члан 2.

Измене и допуне Акта о процени ризика из члана 1. ове Одлуке спроведене су у складу са Правилником о начину и поступку процене ризика на радном месту и радној околини („Сл. гласник РС, број 72/06, 84/06, 30/10 и 102/15) и Правилником о превентивним мерама за безбедан и здрав рад за спречавање појаве и ширења епидемије заразне болести („Сл. гласник РС“, бр. 94/2020).

Члан 3.

Поступак измене и допуне Акта о процени ризика из члана 1. ове Одлуке спровело је стручно лице/стручни тим.

Члан 4.

Овом Одлуком мења се и допуњује Акт о процени ризика на радном месту и у радној околини Градске/Општинске управе (навести број и датум основног акта) у делу Приоритети у отклањању ризика (тачка 7или 8 – видети гдe се то у акту налази), тако што се после тачке (7, 8, или одговарајуће тачке) , додаје нова тачка (7.1 или 8.1 или одговарајућа тачка) која гласи:

**7.1 или 8.1 План примене мера за спречавање појаве и ширења епидемије заразне болести**

Планом примене мера за спречавање појаве и ширење заразне болести се утврђују мере и активности којима се повећава и унапређује безбедност и здравље запослених ради спречавања појаве епидемије заразне болести, као и мере и активности које се преузимају у случају појаве епидемије заразне болести у циљу безбедности и здравља на раду запослених и заштите присутних лица.

**7.1.1. Превентивне мере и активности за спречавање појаве епидемије заразне болести**

Ради спречавања појаве епидемије заразних болести и ширења истих Градске/Општинске управе примењује следеће мере и активности:

* обезбеђује писане инструкције и упутства о мерама и поступцима за спречавање појаве епидемије заразне болести, које садрже информације о симптомима заразне болести
* према потреби и могућностима, организује рад са мањим бројем запослених, а у складу са смерницама и препорукама надлежних органа
* сагледа могућност да део запослених раде од куће, скраћено радно време, по сменама, уз прерасподелу радног времена
* спроводи без контактно мерење температуре запослених и посетилаца који улазе у објекте Градске/Општинске управе у којима на радно место долази већи број запослених, као и друге сличне мере у складу са индикацијама болести, а по смерницама и препорукама надлежних органа и специфичностима радног места
* обезбеђује запосленима одговарајућу заштитну опрему (заштитне маске, визире и сл.), а у складу са смерницама и препорукама надлежних органа и специфичностима радног места
* обезбеђује дезо баријере у објектима у којима на радно место долази већи број запослених, односно објектима у које долази већи број корисника услуга
* обезбеђује одржавање састанака на даљину путем on-line конференција и других апликација
* спроводи појачану хигијену и дезинфекцију радних и помоћних просторија, што укључује редовну дезинфекцију просторија и често проветравање радног простора
* обезбеђује запосленима довољне количине сапуна, убруса, текуће воде и дезинфекционих средстава на бази алкохола за прање руку
* обезбеђује редовно чишћење свих површина које се често додирују на радном месту, посебно просторија и опреме као што су тоалети, кваке на вратима, фиксни телефони, рачунарска опрема и друга опрема за рад
* води евиденцију о дезинфекцији радних и помоћних просторија коју организује и спроводи
* израђује упутства за безбедан и здрав рад са извођачима радова, добављачима, дистрибутерима и спољним сарадницима
* организује и обезбеђује редовно уклањање отпада и смећа из просторија тако да се канте за смеће могу испразнити без контакта са садржајем.

**7.1.2. Мере и активности у случају појаве заразних болести или симптома болести код запослених**

У случају појаве заразне болести код запослених Градске/Општинске управе, спроводе се следеће мере и активности:

* простор у коме је боравио заражени запослени се физички и хемијски дезинфикује и проветрава, а према смерницама и препорукама надлежних органа
* обезбедити поштовање процедура уласка и изласка у просторијама уз обавезно коришћење прописаних средстава и опреме за личну заштиту на раду као и све друге мере заштите током процеса рада
* дефинисати правце кретања запослених кроз радне и помоћне просторије како не би долазило до непотребних контаката
* запосленима који су радили у простору где је радио заражени организује се контрола кретања
* контакте запослених из целине у којој је боравио запослени који је заражен свести само на нужне, уз обавезну примену мера заштите
* спроводе се и друге мере по смерницама и препорукама надлежних органа.

**7.1.3. Обавезе запослених**

Запослени су у обавези да:

* спроводе све превентивне мере безбедности и здравља на раду како би сачували своје здравље, као и здравље других запослених
* наменски користе прописана средства и опрему за личну заштиту на раду и да са њима пажљиво рукују, да не би угрозили своју безбедност и здравље као и безбедност и здравље других лица
* брину о својој хигијени тако што ће редовно и правилно прати руке
* обавезно обавесте руководиоца уколико посумњају на симптоме заразне болести код себе, других запослених или чланова своје породице
* пре почетка рада прегледају своје радно место укључујући и средства рада која користе, као и средства и опрему за личну заштиту на раду и да у случају уочених недостатака известе руководиоца
* пре напуштања радног места, радно место и средства рада оставе у стању да не угрожава друге запослене
* у складу са својим сазнањима, одмах обавесте руководиоца о неправилностима, штетностима, опасностима или другој појави која би на радном месту могла да угрози њихову безбедност и здравље или безбедност и здравље других запослених
* сарађује са руководиоцем и лицем за безбедност и здравље на раду, како би се спровеле додатне неопходне мере за безбедност и здравље на

Поступање запослених у случају појаве заразне болести или симптома заразне болести:

* уколико запослени примете симптоме заразне болести, у обавези су да се обрате надлежној здравственој установи и о томе одмах обавесте свог непосредног руководиоца, а да одговарајућу документацију (потврда о привременој спречености за рад, дознака, решење о изолацији и др.) доставе надлежној служби код Градске/Општинске управе
* уколико запослени примете симптоме друге болести, који укључују повишену температуру и сличне симптоме, у обавези су да се обрате надлежној здравственој установи. Ово подразумева да, ни у ком случају, није дозвољено да са симптомима болести (повишена температура и сл.) запослени бораве у просторијама Градске/Општинске управе. Одговарајућу документацију о томе (потврда о привременој спречености за рад, дознака, решење о изолацији и др.), доставља се надлежној служби код Градске/Општинске управе.
* уколико се запосленом, приликом уласка у објекат у коме ради установе симптоми болести (повишена телесна температура и сл.), тај запослени се одмах упућује у надлежну здравствену установу и у обавези је да о томе обавести непосредног руководиоца. И у овом случају је потребно да се одговарајућа документација  (потврда о привременој спречености за рад, дознака, решење о изолацији и др.) достави надлежној служби код Градске/Општинске управе.
* уколико је запосленом издат документ надлежног државног органа о изолацији у одређеном временском трајању, исти је у обавези да достави непосредном руководиоцу
* уколико је запослени био у контакту са запосленим оболелим од заразне болести, тај запослени се упућује на рад од куће, уз обавезу да се обрати надлежној здравственој установи ради прегледа и евентуалног тестирања. У случају да је тест позитиван, одсуствовање се евидентира као боловање, уз одговарајућу лекарску документацију. У случају да је тест негативан, запослени се враћа на локацију рада. У случају да запослени није тестиран и да је враћен кући са информацијом да прати своје здравствено стање и да се поново обрати, у случају појаве симптома, потребно је да се придржава савета добијених од стране лекара и о томе информише руководиоца.

Члан 5.

За спровођење и контролу мера и активности из Плана примене мера за спречавање појаве и ширења епидемије заразне болести, у складу са својим надлежностима, одговорни су руководиоци организационих целина.

Проверу ефикасности и контролу примене мера безбедности и здравља запослених на раду врши надлежно лице за безбедност и здравље на раду.

Члан 6.

Ова Одлука ступа на снагу даном доношења.

|  |  |
| --- | --- |
|   | **Начелник Градске/Општинске управе** |